open-index/open-wikipedia-markdown huggingface dataset:
Konstantin Somov

**Konstantin Andrejevitsj Somov** (russisk: Константин Андреевич Сомов, født , død 6. mai, 1939) var en russisk kunstner som blir assosiert med Mir iskusstva-bevegelsen. Ettersom han var født inn i en familie med en stor kunsthistoriker og kurator ved Eremitasjen, ble han tidlig interessert i det 18. århundrets kunst og musikk.

Somov studerte ved Det keiserlige kunstakademiet under Ilja Repin fra 1888 til 1897. Mens han var ved Akademiet, ble han venn av Aleksandr Benois, som introduserte han for Sergei Diaghilev og Leon Bakst. Da de tre stiftet  *Mir iskusstva*, bidro Somov med stoff til tidsskriftet.  Somov var homoseksuell, akkurat som mange av de andre medlemmene av *Mir iskusstva*.

Etter inspirasjon fra Watteau og Fragonard, foretrakk han å arbeide med vannfarger og gouache. I tre år arbeidet han på sitt mesterverk, «Kvinne i blått», malt på 18. århundrets portrettmaner.

I tiden rundt 1910 utførte Somov en serie rokokko harlekin-scener og illustrasjoner til dikt av Aleksandr Blok. Store deler av verkene hans ble utstilt i utlandet, spesielt i Tyskland.  I Tyskland ble også den første monografien om han utgitt, i 1909.

Etter oktoberrevolusjonen emigrerte han til Amerika, men fant at landet var «fullstendig fremmed for hans kunst» og flyttet til Paris, hvor han døde i 1939. Han ble gravlagt på Sainte-Geneviève-des-Bois-kirkegården.

14. juni 2007 ble Somovs landsskapsbilde «Regnbuen» (1927) solgt på  Christie's for 7.33 million dollar, rekord for et verk ved en auksjon av russisk kunst.

## Verk

Bilde:Konstantin Somov - Дама в голубом. Портрет Е.М.Мартыновой - Google Art Project.jpg|Kvinne i Blått (1897)
Bilde:Viacheslav ivanov.jpg|Vjatjeslav Ivanov (1906)
Bilde:Lanceray.jpg|Eugene Lanceray (1907)
Bilde:Blok.jpg|Aleksandr Blok (1907)
Bilde:Kuzmin.jpg|Mikhail Kuzmin (1909)
Bilde:Bloktheatre.jpg|Alexander Blok's *Teater* (1909)
Bilde:Somov-Arlekin-i-dama-1921.JPG|Harlekin og dame (1921)
Bilde:Rachmaninov peinture.jpg|Sergei Rachmaninoff (1925)
Bilde:Somov rainbow.jpg|Regnbuen (1927)


## Referanser
Serge Sudeikin

**Serge Sudeikin** (russisk: Сергей Юрьевич Судейкин – *Sergej Jurjevitsj Sudejkin*; født 1882 fra Smolensk, død 1946 i Nyack i New York) var en russisk kunstner og scenedesigner som var tilknyttet Ballets Russes og Metropolitanoperaen.

Etter å ha blitt utestengt fra *Moskvas skole for tegning, skulptur og arkitektur* for sine «uanstendige tegninger», sluttet Sudeikin seg til Mir iskusstva-bevegelsen. Hans nære venner var dikteren Mikhail Kuzmin og impresario Sergej Djagilev.  Djagilev inviterte han til Salon d'automne-utstillingen i Paris i 1906, hvor arbeidene hans ble vist utenlands for første gang. I perioden 1907-1918 var han gift med skuespillerinnen Olga Glebova (1885–1945), en av de berømte skjønnheter fra St. Petersburg og nærmeste venn av Anna Akhmatova. Glebova-Sudeikina er den viktigste karakteren og adressaten i Akhmatova lengste verk, «Diktet uten helt» (1940–65).

Sudeikin designet scenografien og kostymene til Djagilevs oppsetning av *La Tragedie de Salomé* av Florent Schmitt i 1913, og bisto i gjennomføringen av Nicholas Roerichs design til Stravinskijs Vårofferet samme år. Ved tidspunktet for oktoberrevolusjonen var Sudeikin var blant de fremste teaterdesignere i Russland. I 1913 stakk han av til Paris med danseren Vera de Bosset, som han senere giftet seg med, og som på 1920-tallet forlot ham for å bli elskerinnen og senere Stravinskijs andre ektefelle.

## Se også
* Mir iskusstva

## Referanser


## Eksterne lenker
* 
* 
*  Russisk biografi
*  Akhmatovas dikt til Sudeikin
Elizabeth McKinnon

**Elizabeth «Betty» McKinnon** (født 1. januar 1924) var en australsk friidrettsutøver som deltok i de olympiske leker i 1948 i London.

McKinnon vant en olympisk sølvmedalje i friidrett under Sommer-OL i 1948 i London. Hun var med på det australske laget som kom på andreplass på 4 &times; 100 meter stafett  med tiden 47,7 bak Nederland, som vant med 47,5. De andre på laget var Shirley Strickland, June Maston og Joyce King.

## OL-medaljer
* 1948  London  -  Sølv i friidrett, 4 x 100 meter stafett, kvinner  Australia.

## Referanser


## Eksterne lenker
*
Viola Myers

**Viola Myers** (1927–1993) var en canadisk friidrettsutøver som deltok i de olympiske leker 1948 i London.

Myers vant en olympisk bronsemedalje i friidrett under Sommer-OL 1948 i London. Hun var med på det canadiske laget som kom på tredjeplass på 4 x 100 meter stafett bak Nederland og Australia. De andre på laget var Nancy MacKay, Diane Foster og Patricia Jones.

## OL-medaljer
* 1948  London –  Bronse i friidrett, 4 x 100 meter stafett, kvinner  Canada.

## Referanser


## Eksterne lenker
*
Småsted (Sverige)

Et **småsted** (svensk: *småort*) er i Sverige en benevnelse som benyttes av Statistiska centralbyrån om en bebyggelse med 50 til 199 innbyggere, der det er maksimalt 150 meter mellom husene. Inntil 2015 kunne et småsted likevel ha mer enn 200 innbyggere dersom andelen av fritidsboliger oversteg 50%. Avgrensningen av småsteder og tettsteder skjer hvert femte år.

## Beskrivelse
Den første beregningen og avgrensningen av småsteder i Sverige fant sted i 1990. Fem år senere, i 1995, hadde kvaliteten på småstedsinndelingen blitt forbedret slik at sammenligningen med fem år tidligere av og til ikke ble helt reell. Bl.a. ble bygningsregisteret brukt i 1995, men ikke i 1990.

I 2000 fantes det 2&nbsp;690 småsteder i Sverige. Mellom 2000 og 2005 opphørte 152 steder å være småsteder, mens 397 nye kom til slik at antallet var kommet opp i  2&nbsp;876.

I 2010 var antallet kommet opp i 2&nbsp;920 og i 2015 3&nbsp;135. Fra 2010 til 2015 hadde mer enn 1&nbsp;000 nye småsteder kommet til og 872 småsteder hadde opphørt, 680 av dem fordi de nå inngikk i et tettsted. Dette store antallet skyldes en nye metode for avgrensning av småsteder og tettsteder. Noen steder ble ikke lenger regnet som småsted fordi stedet ikke lenger ble regnet som sammenhengende fordi avstanden mellom husene var blitt mer enn 150 meter, enten fordi det ble målt mer nøyaktig eller for noen steders vedkommende fordi noen hus var blitt ubebodd.

Før 2015 kunne steder med mer 200 innbyggere regnes som småsted dersom andelen fritidshusbebyggelse var mer enn 50 prosent. De ble da ikke regnet som tettsted, men dette ble endret i 2015.

## Se også
*Glesbygd

## Referanser
Maureen Gardner

**Maureen Angela Jane Gardner** (født 12. november 1928, død 2. september 1974) var en britisk friidrettsutøver som deltok i de olympiske leker 1948 i London.

Gardner vant en olympisk sølvmedalje i friidrett under Sommer-OL 1948 i London. Hun kom på andreplass på 80 meter hekk bak Fanny Blankers-Koen fra Nederland.

## OL-medaljer
* 1948  London  -  Sølv i friidrett, 80 meter hekk.

## Referanser


## Eksterne lenker
*
Bessin

**Bessin** er et landskap i Normandie i Frankrike. Det tilsvarer landområdet til den keltiske stammen bajocassere, hvis navn er gjenfunnet i stedsnavnet Bayeux, den sentralen byen i Bessin.Bessin er i dag kjent for sin kvalitetsprodukter i meieriprodukter som Isigny-smør. Deler av Bessin er i dag administrert som en nasjonalpark for dens betydning som sumpland.

## Historie

Bessin ble i år 928 innlemmet av normannerne til disse hertugdømmet Normandie. Det tilsvarte det tidligere bispedømmet Bayeux (nå bispedømmet Bayeux-Lisieux), og siden under den franske revolusjon som departementet Calvados. 

Under den andre verdenskrig fant den såkalte D-dagen sted på strendene av Bessin, den allierte landgangen i Normandie, som nå er dokumentert i en rekke museer. Det finnes også store amerikanske, britiske og tyske militære kirkegårder i området.
Dorothy Manley

**Dorothy Grace Manley** (senere **Hall**, deretter **Parlett**) (født 29. april 1927) var en britisk friidrettsutøver som deltok i de olympiske leker 1948 i London.

Manley vant en olympisk sølvmedalje i friidrett under Sommer-OL 1948 i London. Hun kom på andreplass på 100 meter for kvinner bak Fanny Blankers-Koen fra Nederland. 
Under EM i friidrett 1950 som ble arrangert 23.–27. august 1950 i Brussel tok hun bronse på 200 meter og vant gullmedalje med det britiske laget som vant 4x100 meter stafett.

## OL-medaljer
* 1948  London  -  Sølv i friidrett, 100 meter, kvinner

## Referanser


## Eksterne lenker
*
George Benson

**George Benson** (født 22. mars 1943 i Pittsburgh, Pennsylvania) er en amerikansk artist. Han er spesielt aktiv innen sjangre som jazz, funk, R&B og popmusikk. Han begynte karrieren sin som jazzgitarist i 1964. I 1979 meldte han seg inn i Jehovas vitner, som han fortsatt er aktiv i den dag i dag. Han er bosatt i Arizona.

## Referanser


## Eksterne lenker
* 
* 
* 
*
Audrey Patterson

**Audrey Patterson** (1926–1996) var en amerikansk friidrettsutøver som deltok i de olympiske leker 1948 i London.

Patterson vant en olympisk bronsemedalje i friidrett under Sommer-OL 1948 i London. Hun kom på tredjeplass på 200 meter for kvinner bak Fanny Blankers-Koen fra Nederland og britiske Audrey Williamson.

## OL-medaljer
* 1948  London  -  Sølv i friidrett, 200 meter, kvinner

## Eksterne lenker
*
Norra Storfjället

**Norra Storfjället** er et fjellområde i Vindelfjällen, øst for Umeälven. Området består av Vindelfjällenes høyeste fjell. Gjennom området går Kungsleden som følger dalføret *Syterskalet*. Norra Storfjällets høyeste topp, Norra Sytertoppen (1&nbsp;768 moh.), ligger nord for Syterskalet. Denne er også den høyeste fjelltoppen i Västerbottens län. Fjellets høyeste topp sør for Syterskalet er Södra Sytertoppen (1&nbsp;685 moh.).

## Referanser
EM i hundekjøring barmark 2007

**EM i hundekjøring barmark 2007** ble avholdt i Kcynia i Polen 27.–28. oktober 2007.

Norge deltok med 24 utøvere.

## Medaljevinnere

## Referanser




## Kilder
* International Federation of Sleddog Sports: All Dryland Championships Elite Medals
Leif Erikson Day

**Leif Erikson Day** (*Leif Eriksson-dagen*) er en amerikansk merkedag som inntreffer 9. oktober hvert år. Dagen er oppkalt etter den norrøne sjøfareren Leiv Eiriksson som anses å ha ledet en ekspedisjon med de første europeerne som slo seg ned i Nord-Amerika på 1000-tallet i hva de kalte Vinland. Formålet med dagen er å gi oppmerksomhet til amerikanere med nordisk opphav og den nordiske innflytelsen i amerikansk kultur og utvikling.

Datoen 9. oktober ble gjort til *Leif Erikson Day* etter vedtak i Kongressen i 1964. Datoen ble valgt etter den datoen i 1825 da skipet «Restauration» fra Stavanger anløp New York City med 52 norske immigranter, noe som betegnes som den første organiserte norske emigrasjonen til Nord-Amerika. Innen dagen ble antatt som nasjonal merkedag hadde *Leif Erikson Day* blitt innført i delstatene Wisconsin og Minnesota allerede på 1930-tallet. Begge delstatene har en stor andel innbyggere med nordisk opphav.

## Eksterne lenker
* Offisiell utlysning av Leif Erikson Day 2015 av USAs president Barack Obama
Aldri i livet

**«Aldri i livet»** vant Melodi Grand Prix 1981 og var Norges bidrag til Eurovision Song Contest 1981. Sangen er skrevet og sunget av Finn Kalvik. I Eurovision Song Contest kom «Aldri i livet» sist med 0&nbsp;poeng. Dette var tredje gang Norge sto uten poeng i konkurransen.

## Melodi Grand Prix
«Aldri i livet» var tiende og siste bidrag ut i den norske Melodi Grand Prix-finalen på NRK Fjernsynet lørdag 7.&nbsp;mars 1981. I avstemningen vant sangen klart og ble dermed Norges bidrag til Eurovision Song Contest i Dublin i Irland 4.&nbsp;april 1981. 

Pressen var skeptisk etter finalen, og *[[Aftenposten]]* mente vinnermelodien ikke var iørefallende nok til å hevde seg internasjonalt. *[[VG]]* var ikke mer positiv og slaktet sendingen og kalte vinnerlåten «liketil».

## Eurovision Song Contest
I Eurovision Song Contest var «Aldri i livet» det 13.&nbsp;bidraget ut, etter Irlands Sheeba med «Horoscope» og før Storbritannias Bucks Fizz med vinnersangen «Making Your Mind Up». I avstemningen fikk ikke Norge et eneste poeng og ble nummer 20 av 20. Dette var Norges sjette sisteplass i Eurovision Song Contest, og det var tredje gang Norge fikk 0&nbsp;poeng. I Storbritannia spekulerte en også på om Norge bevisst gikk inn for å få null poeng.

Tross bunnplasseringen har «Aldri i livet» nærmest blitt en klassiker i Norge, og sangen lå på VG-lista i sju uker med en tredjeplass som beste plassering. Sangen ble også brukt i Tines Norvegia-reklame «Rømme hjemmefra» i 2006.

## Tekst og innspilling
Sangen er en ballade der Kalvik forteller sin elskede at «aldri i livet har jeg tenkt på å reise ifra deg» og spør om hun tenker på ham når han ikke er med henne.

Finn Kalvik har spilt inn sangen. Den ble utgitt på singlene Polar POLS&nbsp;1277 og Polar POLS&nbsp;1280 (som B-siden til «Here in My Heart») samt på LP-platen *Natt og dag* (Polar POLS&nbsp;335) i 1981.

## Listeplasseringer

## Referanser
Norra Sytertoppen

**Norra Sytertoppen** er en fjelltopp som rager 1768 meter over havet, og som befinner seg i Norra Storfjället i Västerbottens län i Lappland. Fjelltoppen er länets høyeste punkt.

## Se også
* Liste over fjell i Skandinavia

## Referanser
Invasjonen av Nicaragua

**[[USA]] invaderte [[Nicaragua]]** i 1912, og fortsatte okkupasjonen fram til 1933. Flere intervensjoner hadde funnet sted før den tid. Årsaken var å sørge for at om den Nicaragua ikke ville la noen andre land enn USA stå for byggingen av Den nicaraguanske kanal, et alternativ til Panamakanalen. I 1916 ble det signert en traktat som gjorde Nicaragua til et amerikansk protektorat under spesiell status, men Nicaragua var aldri en del av USA eller en amerikansk koloni. Augusto César Sandino opprettet en geriljahær som skulle bekjempe den amerikanske overmakten. Under den store depresjonen ble det svært kostbart for USA å holde på Nicaragua, så landet trakk seg ut i 1933, uten at årsaken var geriljaaktivitetene.

## Se også
*Liste over kriger USA har deltatt i
*Nicaragua
Artfjället

**Artfjället** (sørsamisk: *Aartege*) er et fjellområde i Vindelfjällen, vest for Umeälven. Fjellområdet fortsetter inn i Hemnes kommune i Norge og ligger i nærheten av Okstindan. Artfjället er kjent for sin rike flora. Fjellets høyeste topp kalles Praahkoenjuenie og ligger på  meter over havet.

## Fotnoter



## Referanser
Huseby gård (Oslo)

**Huseby gård** (gnr. 29) var en gammel akergård vest i Oslo, først nevnt på 1400-tallet. Stedsnavnet **Huseby** er oppkalt etter gårdene, og brukes i dag ofte om området vestover fra Njårdhallen ved Makrellbekken til dalområdet sør for Huseby leir. Andre navn fra området er Huseby skole, og veien Husebybakken. Begge disse har igjen gitt navn til nå nedlagte T-banestasjoner.

## Husebyskogen
Husebyskogen er området rundt nordre Huseby (idag er gården revet). Forsvarets Overkommando hadde sitt hovedkvarter i FO-bygget som ligger tilstøtende til restene av Husebyskogen, helt til Forsvarets Overkommando ble nedlagt 1. august 2003. Idag er bl.a. bydelsadministrasjonen i bydel Vestre Aker og Ris skole i FO-bygget (Sørkedalsveien150). Huseby gardeleir og USAs ambassade i Oslo er også tilstøtende til skogen.

## Gården blir splittet opp
* I 1829 skilles løkkeeiendommen Montebello ut, som lå i like over på den sydlige halvdelen, på vestlig side. Dette er grunnlaget for dagens strøk Montebello.
* I 1847 kjøper en av sønnene på Huseby Grimelund gård, denne delen av familien eier fortsatt Grimelund gård idag.

### I 1863 deles gården i to
* Søndre Huseby. Gnr 29/5, Montebelloveien 4. Her lå den opprinnelige Huseby gård. Senere kom det villaeiendommer, og ble et boligstrøk. Det grenser til strøkene Makrellbekken, Hoff og Montebello.
* Nordre Huseby. Gnr 29/4, Sørkedalsveien 148. Solgt til staten i 1918, og brukt av forsvaret. Her ligger i dag kun Huseby leir, men har hatt mye annen virksomhet fra forsvaret tidligere.

Mellom Søndre og Nordre Huseby ligger Husebyskogen. Her bygges USAs nye ambassade.

## Se også
* Husebyskogen
* Husebyrennet
* Husebybakken (Oslo)

* Grimelund gård
* USAs ambassade i Oslo

## Kilder
* 
*
Sverige under Sommer-OL 1948

**Sverige under Sommer-OL 1948**. Sportsutøvere fra Sverige deltok i flere sporter under Sommer-OL 1948 i London. Sverige ble nest beste nasjon med 16 gull-, 11 sølv- og 17 bronsemedaljer. 

## Medaljer

## Medaljevinnerne
Vindelfjällen

**Vindelfjällen** er et fjellområde i kommunene Sorsele og Storuman i Västerbottens län, mellom Vindelälvens og Umeälvens dalfører. En stor del av området inngår i Vindelfjällens naturreservat, som med et areal på 550&nbsp;000 hektar er Sveriges største naturreservat.

Området består av mange mindre og tre større mer eller mindre sammanhengende fjellmassiver:  Artfjället (*Aartege*) vest for Umeälven, Norra Storfjället øst for den samme elven og Ammarfjället (*Skiebllie*) vest for Vindelälven. Disse tre fjellmassivene ligger innenfor naturreservatet. Norra Storfjället krysses av Kungsleden mellom Ammarnäs og Hemavan samt av et antall mindre ferdselsårer sommars- og vinterstid, men i de to andre massivene finnes ingen markerte veier.

## Referanser


## Eksterne lenker
* Vindelfjällens naturreservat (offisiell hjemmeside)
Storvindeln

**Storvindeln** (umesamisk: *Stuor Vidduole*) er en 55&nbsp;km²  stor innsjø i Sorsele kommune, i den midterste delen av Lappland i  Västerbottens län, beliggende 342 meter over havet. Innsjøen gjennomstrømmes av Vindelälven.

## Referanser
Vindelälven

**Vindelälven** (umesamisk: *Vidduolienuo*) er et 453&nbsp;km langt vassdrag i den sørlige delen av landskapene  Lappland og Västerbotten (Västerbottens län) med et tilsigsfelt på 12 650&nbsp;km². Vindelälven er ei sideelv til Umeälven og er omtrent like vannrik som denne ved samløpet. Vindelälven er Sveriges største sideelv. Middelvannføringen ved munningen er 190 m³/s. 

Vindelälven starter nær grensen mot Norge i den sørlige delen av Arjeplog kommune, og renner sørøstover gjennom hele Sorsele kommune, inklusiv innsjøen Storvindeln, passerer gjennom Vindeln kommune og en liten del av Umeå kommune, og ender opp i Vännäs kommune hvor den munner ut i Umeälven like øst for Vännäsby, 25 km fra Bottenviken. På sin vei passerer den Ammarnäs, Sorsele, Rusksele, Åmsele og Vindeln. Vindelälvens største sideelv er Laisälven.

Vindelälven er en av Sveriges fire store uregulerte fjellelver. Dens vannmengde under vårsmeltningen kan derfor være betydelig større enn i den regulerte Umeälven.

I 1993 ble Vindelälven utpekt som en nasjonal elv av Sveriges riksdag, sammen med Torneälven, Kalixälven och Piteälven.

## Eksterne lenker
* Vindelälven
Cecilia Walton

**Cecilia Walton** eller *Cecilia Walton Agrell* (født 20. november 1952 Kristianstad i Skåne län) er en svensk skuespiller. 

Walton har studert ved Statens scenskola i Malmö. Hun er datter av skuespilleren Karin Walton.

## Filmografi (utvalg)
* 2006 – *[[Min kones første elsker]]*
* 2005 – Wallander – Mørket (TV)
* 2001 – Fru Marianne (TV) 
* 1998 – *[[Øyet som ser]]* 
* 1996 – Tre kronor (TV-serie) 
* 1996 – Bengtsdotter
* 1995 – Mördare utan ansikte (TV miniserie)
* 1994 – Den vite riddaren (TV) 
* 1994 – Fallet Paragon (TV-serie) 
* 1993 – Snoken (TV-serie)
* 1989 – Alla älskade Alice (TV)
* 1988 – Kråsnålen   
* 1985 – *[[Selskapsreisen 2]]* 
* 1983 – *[[Mot härliga tider]]*
* 1982 – *[[Den enfoldige morderen]]*

## Referanser


## Eksterne lenker
*
Turkis (edelsten)

**Turkis** er et blå- til grønnfarget kryptokrystallint, sekundært fosfatmineral med den kjemiske sammensetningen CuAl6(PO4)4(OH)8**·**4H2O.  

Turkis er sjelden, og finere forekomster er dyrebare. Mineralets unike fargetone har gjort at den er anvendt til smykker og dekorative innlegg i flere tusen år. Liksom tilfellet er for mange andre opake halvedelstener, har syntetisk turkis og imitasjoner, som kan være vanskelige å skille fra naturlig turkis, i moderne tid gjort at dens popularitet har minsket.

Ordet «turkis» er gammelt og kommer fra fransk *pierre turquoise*, «tyrkisk stein», hvilket bygger på en misforståelse – turkis forekommer ikke i Tyrkia, men handelen mellom tyrkerne og Vest-Europa gjorde at den kom til å assosieres med Lilleasia. Den forekommer i stedet i Iran og Afghanistan, der den kalles «firuze».

## Se også
* Liste over mineraler
* Turkis (farge)

## Eksterne lenker
* 
* Artikkel i Store norske leksikon
Gunnar Raade

**Gunnar Raade** (født 1944) er tidligere konservator ved Naturhistorisk museum, Universitetet i Oslo. Han er en internasjonalt anerkjent mineralog som har publisert flere arbeider som omhandler bl.a. beskrivelse av nye mineraler.

Mineralet *raadeitt* er oppkalt etter Raade. Det er et magnesiumfosfat som bl.a. finnes i Tingelstadtjern gruve på Modum i Buskerud.

## Referanser


## Eksterne lenker

* Raadeitt i mindat.org
Jesus College

**Jesus College** kan vise til:

*Jesus College (Cambridge) – et kollegium ved Universitetet i Cambridge
*Jesus College (Oxford) – et kollegium ved Universitetet i Oxford
X Factor (Norge) 2009

__NOTOC__

**X Factor 2009** er første sesong av sangtalentprogrammet ''X Factor''. Det ble sendt 11. september 2009 med sending videre utover høsten 2009. Premieren hadde  seere. Vinner ble Chand Torsvik fra Namsos.

## Audition
Audition-runder for X Factor 2009 ble holdt i fire byer:
*Bergen: 25.-27. april
*Stavanger: 1.-3. mai
*Trondheim: 13.-15. mai
*Oslo: 20.-24. mai

## Dommere
Dommere og mentorer i første sesong var:
*Jan Fredrik Karlsen (manager), tidligere dommer i Idol og Norske Talenter
*Mira Craig (artist)
*Peter Peters (manager) 

## Xtra Factor
Peter Bubresko og Katarina Flatland var programledere under det direktesendte programmet *[[Xtra Factor]]*. De var bak kulissene og lager stemningsrapporter og intervjuer med deltakerne, dommerne, familie og venner.

## Finalister
De tolv finalistene var fordelt på tre kategorier med fire finalister i hver kategori.

### Resultat
De to finalistene som fikk færrest stemmer etter avstemningen måtte synge i en duell mot hverandre, og dommerne måtte deretter bestemme hvilken finalist som gikk videre i konkurransen.

## Referanser
Ingemar Johansson (kappgjenger)

**Bror Ingemar T. Johansson** (født 25. april 1924, død 18. april 2009) var en svensk friidrettsutøver som deltok i de olympiske leker 1948 i London.

Johansson vant en olympisk sølvmedalje i friidrett under Sommer-OL 1948 i London. Han kom på andreplass på 10 kilometer kappgang bak sin landsmann John Mikaelsson.

## OL-medaljer
* 1948  London  -  Sølv i friidrett, 10&nbsp;km kappgang

## Referanser


## Eksterne lenker
*
Selskapsreisen 2

***Selskapsreisen 2*** (originaltittel: *Sällskapsresan 2 – Snowroller*) er en svensk filmkomedie fra  regissert av Lasse Åberg og Peter Hald. Hovedrollene spilles Åberg og Jon Skolmen.

## Handling
Enda en gang begir Stig-Helmer seg ut på eventyr og nå bærer det av sted til Alpene sammen med den norske kompanjongen hans, Ole Bramserud. Den svenske filmtittelen er *Snowroller* som dessuten er navnet på reiseselskapet de reiser til Kirchberg med. På reisen får de selskap av mange andre komiske personligheter, for eksempel familien Jönsson og kompisene Brännström og Hedlund fra Västerbotten.

## Om filmen
Filmen ble innspilt i den sveitsiske byen Verbier, som man et par ganger kan se på skilt i filmen. Gondolbanen de kjører med i filmen er i dag erstattet av funitelheisen «Funispace». 

For øvrig er Verbier en fransktalende by, likevel snakker lokalbefolkningen i filmen utelukkende tysk.

Det henspilles også på Tyrol mange ganger i filmen, men Tyrol ligger i de østerrikske alpene, der også virkelighetens Kirchberg befinner seg. En vanlig misforståelse er at filmen utspilles i Kitzbühel. Virkelighetens Kirchberg er nabo til nettopp Kitzbühel.

## Rolleliste (utvalg)

## Referanser


## Eksterne lenker
*
Støykart

**Støykart** eller *støysonekart* er kart som viser støynivåene i de områdene som dekkes av kartet. Støykart kan utarbeides for én type støy, f.eks. veitrafikkstøy eller flystøy - eller for den samlede støybelastning i området. I Norge har Statens vegvesen utarbeidet støykart for veitrafikkstøyen i alle landets fylker for områdene rundt riksveier med en årsdøgntrafikk på minst 16 400. For Oslo finnes også kart for støy fra henholdsvis baner og havner, samt totalstøy I tillegg finnes lokale støykart rundt bl.a. motorsentre, flyplasser og skytebaner.

Den som driver eller vil etablere støyende virksomhet, bør iflg. Retningslinje for behandling av støy i arealplanlegging (T-1442) utarbeide støykart.

## Referanser
BLA Stockholm

**BLA Stockholm** er et svensk produksjonsselskap for film, fjernsyn og reklame. Selskapet ble etablert i 1995.

BLA har, foruten mange svenske TV-programmer, laget dukkene til NRKs barnetv-serie *[[Kometkameratene]]*.

Selskapets navn er sammensatt av initialene i etternavnene på de tre grunnleggerne:
* **B** for Helena Äwe Bäckman. Hun driver dukkeverkstedet i BLA, og har laget dukkene til en rekke BLA-produksjoner, men også til blant annet SVT-serien *Hotell Kantarell* og NRK-serien *Kometkameratene*. Videre var hun ansvarlig for dukkene til TV-seriene *Allrams höjdarpaket* (2004), *LasseMajas detektivbyrå* (2006) og *Gjengen på taket* (2006-2007). Hun designet også dukkene som ble benyttet i kinofilmen *Upp i det blå* (2016), som ble regissert av Peter Lennstrand og vant prisen for beste barnefilm på filmfestivalen i Zürich høsten 2017.
* **L** for Petter Lennstrand. Han er mannen bak de fleste BLA-produksjonene. I tillegg til andre roller er han regissør og dukkespiller. I Sverige ble hans dukkespill allemannseie gjennom dukkene Allram, Janne og Rydberg, som figurerte i SVT-programmer i en årrekke. 
* **A** for Patrik Arve. Han er både musiker og grafisk designer i BLA.

## Referanser


## Eksterne lenker
* bla.se
Tormod Hjortnæs Larsen

**Tormod Hjortnæs Larsen** (født 29. juli 1986) er en norsk friidrettsutøver innen sprint. Han kommer opprinnelig fra Dokka i Nordre Land. Som seniorløper har han representert Lillehammer IF og tatt 11 NM-medaljer. I tillegg til dette kommer flere NM-medaljer innendørs, og Larsen er regjerende mester på 60 og 200 meter fra NM i friidrett innendørs 2011. 

Larsen har også representert Norge internasjonalt. Av større mesterskap var han med i Norges tropp til EM i friidrett 2010 og løp 4 x 100 meter stafett sammen med Philip Bjørnå Berntsen, Christian Settemsli Mogstad og Jaysuma Saidy Ndure.

## Personlige rekorder
Larsen har følgende bestenoteringer på sprintdistansene:
* 60 meter – 6,86
* 100 meter – 10.54
* 200 meter – 21,27	 
* 400 meter – 48.16

## Medaljer i norske mesterskap

## Referanser




## Eksterne lenker
*
All Time Low

**All Time Low** er et amerikansk poppunk-band fra Towson i Maryland, en forstad til Baltimore, dannet i 2003 . Bandet består av vokalist og rytmegitarist Alex Gaskarth, gitarist og støttevokalist Jack Barakat, bassist og støttevokalist Zack Merrick og trommeslager Rian Dawson. Bandets navn er hentet fra tekstene i sangen «Head on Collision» av New Found Glory. Bandet turnerer hele året, har vært hovedartist på mange turneer og musikkfestivaler som Vans Warped Tour, Reading og Leeds og Soundwave.

## Bakgrunn
Bandet var opprinnelig et high school-band og debuterte med EP-en *The Three Words to Remember in Dealing with the End* i 2004 og deres første album *The Party Scene* i 2005 gjennom det lokale plateselskapet Emerald Moon. Mens de var på turneer med andre band, fanget de oppmerksomheten til Hopeless Records. Bandet signerte hos dem og slapp EP-en *Put Up or Shut Up* i 2006, som nådde nr. 20 på amerikanske Independent Album Chart. All Time Lows andre album, *So Wrong, It's Right* kom i 2007 og ble en stor suksess. Selv om albumet ikke nådde noen hitlister eller fikk mye radiospilling, ble albumets andre singel «Dear Maria, Count Me In» sertifisert til gull av RIAA for 500 000 solgte enheter i USA i 2011. Dette ble fulgt opp i 2009 med albumet *Nothing Personal* som debuterte som nummer fire på amerikanske Billboard Hot 200 og solgte 63 000 eksemplarer uken etter utgivelsen. Singelen «Weightless» nådde plass 104 i USA, mens andresingelen «Damned If I Do Ya (Damned If I Do Don't» nådde nummer 67 på Billboard-listen.

All Time Low slapp sitt første livealbum, *Straight to DVD*, i 2010. Mens de spilte inn sitt fjerde album, bidro gruppen med sangen «Painting Flowers» til filmmusikken til *[[Almost Alice]]*. *Dirty Work* er bandets fjerde album, utgitt i 2011 som bandets debut med plateselskapet Interscope. Albumet nådde en sjetteplass på Billboard 200 med 45 000 solgte album første uken. Dirty Work har solgt 107 000 eksemplarer i USA fra og med oktober 2012, og ble til slutt sertifisert til sølv av BPI i Storbritannia for 60 000 solgte album. Singelen «I Feel Like Dancin'» nådde nummer 113 i USA.

I mai 2012 annonserte All Time Low sin avgang fra plateselskapet Interscope og la ut sin nye singel «The Reckless & the Brave» på sin egen hjemmeside til gratis nedlasting. Bandets femte studioalbum, *Don't Panic!*, ble utgitt 9. oktober 2012 av Hopeless Records.

7. april 2015 ble All Time Lows sjette album gitt ut. Den ble en stor suksess, toppet iTunes sine lister, og nådde også førsteplass på Billboards rockliste.

All Time Low har besøkt Norge fem ganger. Den første var i Oslo i 2008, deretter spilte de på Hovefestivalen i 2011, sommeren 2013 da de varmet opp for Green Day på Ullevaal Stadion, før de spilte på Sentrum Scene i februar 2014. 23. juni 2015 spilte de også på Sentrum Scene som en del av Future Hearts Tour. Bandets nyeste album heter *Future Hearts*.   
## Referanser

## Eksterne lenker
* 
* 
*
We Don’t Need Another Hero

**«We Don't Need Another Hero»** er en sang skrevet av Terry Britten og Graham Lyle som ble spilt inn og gitt ut på en singelplate med Tina Turner i 1985. 

Singelen kom på 1.-plass i Australia, Canada, Polen, Spania, Sveits, Tyskland, 2.-plass på *Hot Adult Contemporary*, Irland, Italia, New Zealand, Norge, Pop-lista, Portugal, og Østerrike, 3.-plass i Belgia, Frankrike, R&B-lita og Storbritannia, 4.-plass i Sverige, 7.-plass i Nederland, 9.-plass i Sør-Afrika, 23.-plass på *Hot Dance/Club Play* og 29.-plass på *Mainstream Rock Tracks*. 

A-siden består av låten med Tina Turners vokal, og B-siden har en lengre instrumentalversjon. Låten ble nominert til en Grammy for *Best Female Pop Vocal Performance*. Sangen ble også gitt ut på albumet *[[Mad Max Beyond Thunderdome]]* senere samme år. Musikkvideoen ble regissert av George Miller.

## Coverversjoner

* The Shadows på albumet *Simply Shadows* i 1987
* Shirley Bassey på albumet *Sings the Movies* i 1995
* Regina Lund på albumet *Year Zero* i 2000
* Jane Child i 2004
* Northern Kings på albumet *Reborn* i 2007
* Ghost på EP-en *Phantomime* i 2023

## Referanser
Amazon Kindle

**Amazon Kindle** er en e-bokleser fra Amazon.com.

Kindle brukes til å kjøpe e-bøker og lese disse samt blogger, tidsskrifter og aviser via enheten.

## Versjoner

Kindle 3: Amazon lanserte to nye versjoner av Kindle 28. juli 2010. En av disse, Kindle Wi-Fi, vil koste $139, og kan knytes til internett via Wi-Fi. Den andre versjonen vil erstatte Kindle 2 og vil koste $189. Den leveres med både 3G og Wi-Fi.

## Annet

Det er også lansert «Kindle for PC», som er et program til å lese Kindle-bøker på en PC. «Kindle for Mac» kom 18. mars 2010.

I tillegg har iPhone, Blackberry og Android støtte for Kindle-programvaren.

I juli 2010 ble Stieg Larsson den første forfatter som solgte over 1 million Kindle bøker.

## Referanser


## Eksterne lenker
* 
* Kindle
* Kindle 2
* Kindle DX
* Kindle 3
Jaguarão (elv)

**Jaguarão** (portugisisk) eller **Yaguarón** (spansk) er ei elv på grensa mellom Cerro Largo-departementet i det østlige Uruguay og delstaten Rio Grande do Sul i det sørlige Brasil. Elva er 208 km lang og har et nedbørsområde på .

Elva har sine kilder i høyfjellsplatået Serras de Sudeste (eller *Escudo Sul-Riograndense*) og renner østover til den munner ut i brakkvannsdeltaet Lagoa Mirim, som er indirekte knyttet til Atlanterhavet.

Elva er farbar i 32 km, opp til byen Jaguarão.

## Eksterne lenker
* fepam.rs.gov.br  ''kart over nedbørsområdet
Automatstål

**Automatstål** er stål tilsatt svovel og noen ganger bly. Innholdet av svovel gjør at stålet blir kortsponet, noe som gjør det bedre for bearbeiding i for eksempel dreieautomater. Ulempen er at stålet blir sprøere og ikke kan sveises. Automatstål brukes til dreide deler som for eksempel nippler.

Tilsetning av bly er blitt forbudt i mange land og bransjer, og blir derfor stadig mindre vanlig.
Ytre Sandviken (Bergen)

**Ytre Sandviken** er et strøk i Bergen lengst nord i Bergenhus bydel, som strekker seg fra Munkebotselven (grense mot strøket Sandviken) i sør til den tidligere kommunegrensen (til 1972) mot Åsane i nord. Det er det nordligste strøket i bydelen Bergenhus. Sandviken er delt i to. Sandviken i sør og Ytre Sandviken i nord. Sandviken som ligger nærmest sentrum omfatter området fra den gamle bygrensen (til 1877) ved Mulelven i sør, til elven i Munkebotn i nord.

## Beskrivelse
Strøket ble innlemmet i Bergen kommune i 1877, og omfatter 15 grunnkretser fra Lønborg til Neevengården med 6.360 innbyggere 1. januar 2012 og et areal på 2,32&nbsp;km².

Hovedveien gjennom området er Helleveien og ender opp ved den gamle bygrensen nord for Lønborg. Ovenfor Sandviken sykehus går turveien Munkebotn oppover dalen forbi Sandviksbatteriet, og videre til Sandviksfjellet.

## Kulturminner

* Gamle Bergen Museum
* Elsesro lyststed, (se pekersiden Elsero for tilleggsopplysninger)
* Hellen fort
* Hæggernes valsemølle

## Skoler
* Hellen skole
* Lønborg videregående skole
* Norges Handelshøyskole
** Hatleberg studenthjem
### Nedlagte skoler
* Ytre Sandviken skole, fra 1894-1955
* Lønborg skole, fra 1964-1991

## Idrett
* Stemmemyren idrettsanlegg og svømmehall
* Sandviken sjøbad, også kalt Elsesro etter haugen like ved.
* Helleneset sjøbad

## Sykehus/sykehjem
* Sandviken sykehus
* Røde Kors sykehjem, (Røde Kors)

## Kirker

* Biskopshavn kirke
* Vår Frue kirke
** «Marias Minde» Nonnekloster

## Boligstrøk
* Nyhavn
* Moldbakken
* Jægermyren
* Jægerbakken
* Breiviken
* Skytterveien
* Øyjorden
* Biskopshavn
* Solbakken
* Eikebakken ligger på oppsiden av hovedveien
* Eikeviken ligger ned mot sjøen
* Hellen
* Lønborg

## Historie
Området Sandviken var opprinnelig en eiendom. Den ble utskilt fra Bergen i 1561. Bergen kommune kjøpte Sandviken tilbake, og innlemmet den i Bergen by 1. januar 1877. Før dette hørte hele Sandviken til herredet Bergen landdistrikt. 

Sandviken sykehus er det tidligere Neevengården sykehus.

I Ytre Sandviken lå også den gamle gården Hellemyren fra Amalie Skrams roman *[[Hellemyrsfolket]]*. Gaten i Bergen som heter *Amalie Skrams vei* ligger derimot i strøket Sandviken lenger sør.

Hegreneset ved Nyhavn har også vært del av forsvarsverket av byen.

## Levekårsone
Ytre Sandviken utgjør en av kommunens 51 levekårsoner under navnet Hellen. Den omfatter 15 grunnkretser fra Lønborg til Neevengården med til sammen 6 589 innbyggere 1. januar 2015 og et landareal på 2,32 km².

## Bildegalleri

Fil:Elsesro.jpg|Lyststedet Elsesro på Gamle Bergen Museum
Fil:Lønborg vgs.jpg|Lønborg videregående skole
Fil:Marias Minde med Vår frues kirke.jpg|Marias Minde med Vår Frue kirke 
Fil:SandvikenIndustry.jpg|Hegreneset i 2009


## Referanser


## Kilder
*Kartbok for Bergen - Utgitt av Bergens Tidende 2002. ISBN82-992152-6-9
**Ytre Sandviken – Fra Hellemyrsfolket til moderne bydel*  utgitt av: Bodins forlag 2012 ISBN 978-82-7128-654-5
Breisjøen (Lillomarka)

**Breisjøen**, også skrevet *Breidsjøen*, er et vann beliggende i Lillomarka nord i Oslo. Vannet har vært drikkevannskilde for Oslo siden 1930. Vannet er demmet opp av fire demninger alle bygget i 1930, og er regulert av Vann- og avløpsetaten (VAV).

Breisjøen hadde opprinnelig utløp til Alnaelva, men etter utbyggingen i 1930 ble vannet ført i tunnel til Alnsjøen 700 meter mot sør.

Vannet har en god bestand av kreps. I likhet med andre markavann var Breisjøen brukt for uttak av is.

## Friluftsliv
Breisjøen ligger i et populært område for friluftsliv og rekreasjon. For å beskytte drikkevannet mot forurensning er innsjøen gjerdet inn og merket «ta vare på drikkevannskildene dine». I vinterhalvåret åpnes det porter flere steder i gjerdet, og det tilbys oppkjørte skiløyper over vannet.

Byøkologisk program har åpnet for muligheten for å gjøre Breisjøen og Alnsjøen tilgjengelige for allmennheten som badevann og friluftsområde. Det er uvisst når dette vil skje.

## Referanser




## Eksterne lenker
* skiforeningen.no 
* Dybdekart, NVE og NIVA
Paranapanema (elv)

**Paranapanema** er en av de største elvene i delstaten São Paulo i Brasil. Den danner grensen mellom delstatene São Paulo og Paraná.

Elven har sitt utspring i Serra dos Agudos sørøst i delstaten, 100 km fra havet, i fjellene som danner en barriere mellom kysten og slettelandskapet. Herfra renner elven i en vestlig retning inntil den flyter sammen med Paraná etter 930 km, på 239 moh. Den har et samlet fall på 570 meter. Nedbørfeltet er 100&nbsp;800 km².

Inntil den flyter sammen med Itararé renner elven gjennom delstaten São Paulo, og etter dette danner den grensen mellom Paraná og São Paulo. 

Elven har siden 1999 sin egen dag, vedtatt ved lov: 27. august.

Det er 8 demninger og vannkraftverk langs elva, med en samlet årsproduksjon på . Det største av verkene er Capivara-demningen med 619 MW.

## Elveløpet
Elvens nederste 420 km er jevn, rolig og med moderat fall (29 cm/km), og ca. 200 meters bredde. De nederste 70 km er seilbare.

Den midterste delen av elven, ca. 330 km, strekker seg fra Salto Grande og opp til samløpet med Rio Apiaí-Guaçu har et samlet fall på 210 meter. Det er i dette partiet av elva de fleste kraftverkene er. 

De øverste 180 km av elveløpet er bratt, med en stigning på 150 cm/km.

## Referanser


## Eksterne lenker
*
Tomorrow Is a Long Time

**«Tomorrow Is a Long Time»** er en amerikansk sang med melodi og tekst av Bob Dylan. Den er utgitt på samlealbumet *[[Bob Dylan Greatest Hits Volume II]]*, som kom på markedet i 1971.

Det er en eksklusiv liveinnspilling fra Dylans *Town Hall Concert* i New York City, 12. april 1963.

Den ble også utgitt på den sjeldne trippel-LP-samlingen *[[Masterpieces]]* (1978).

En demo av «Tomorrow Is a Long Time» ble spilt inn i New York City i desember 1962 som en del av «The Witmark Demos», en studiosession som har blitt vanlig bootlegged i årenes løp.

Selv om andre sanger fra samme sessionen har blitt offisielt utgitt, er dette opptaket fremdeles kun tigjengelig på bootleg.

Han fremførte også sangen på Skip Weshner Show (WBAI Studios) i New York City i februar 1963.

En annen verjon av samme sang ble spilt inn under sessionen til albumet *New Morning* i Studio E, Columbia Recording Studio, New York City, 4. juni 1970. Produsent var Bob Johnston. Den har også blitt bootlegged.

Flere versjoner av sangen ble utgitt før Dylans Town Hall-innspilling. Ian & Sylvia spilte inn sangen på plate i 1964 og Odetta inkluderte den på albumet *Odetta Sings Dylan* fra 1965.

Elvis Presley spilte inn sin versjon i RCA Studio B, Nashville, 26. mai 1966. Sangen ble utgitt på lydsporet-LP-platen til spillefilmen *[[Spinout]]* (RCA Victor LSP 3702 (stereo) og RCA Victor LPM 3702 (mono)) 31. oktober 1966. Produsent var Felton Jarvis. Dylan sa at dette var hans favoritt-coverversjon blant hans sanger.

## Coverversjoner
* Elvis Presley
* Joan Baez
* The Black Family (band)
* Judy Collins
* Nickel Creek
* Sandy Denny
* Dion
* Nick Drake
* Dream City Film Club
* Chris Hillman
* Danielle Howle
* The Kingston Trio
* Nationalteatern
* The Silkie
* Rosalie Sorrels
* Rod Stewart

## Norsk versjon
Randi Hansen har skrevet en norsk tekst. Den norske tittelen er «Hvor godt det ble å våkne». Sangen ble utgitt på LP-platen *Ho Randi* (NorDisc NORLP 404) i 1979.

## Referanser
Fjellet (Bergen)

**Fjellet** er et strøk i Bergen i bydelen Bergenhus.

Det grenser mot Stølen langs Nikolaikirkealmenningen, Forstandersmauet og Nedre Blekeveien, mot Eidemarken langs Øvre Blekeveien, mot Skansen langs Søndre Blekeveien, Blekebakken, Brattlien og langs oppsiden av bebyggelsen på Leitets vestside, mot Kalfaret ved Forskjønnelsen, mot Marken langs nedsiden av bebyggelsen på Leitets østside og langs Sankt Jørgens gate, Skivebakken og Møllesmauet, mot Vågsbunnen langs Kong Oscars gate og Lille Øvregate, og mot Bryggen langs Øvregaten tilbake til Nikolaikirkealmenningen.

Strøket het tidligere *Bjerget*. Området er sterkt kupert, og omfatter mest trehus og brostensbelagte gater og noe villabebyggelse i sør. Christi Krybbe skole, Bergen Domkirke, Bergen katedralskole, Latinskolen, og Fløibanens nedre stasjon ligger i området. Det lokale buekorpset heter Fjeldets Bataljon.

Strøket omfattes av grunnkretsen Domkirken som hadde 590 innbyggere 1. januar 2014 og et areal på 0,09&nbsp;km². I tillegg omfatter strøket deler av grunnkretsene Torget, Vetrlidsalmenning, Steinkjelleren og Skansen.

## Eksterne lenker
* Bergen byleksikon på nett, om Fjellet
Ammarnäs

**Ammarnäs** (umesamisk: *Geävttsa*) er et småsted i Sorsele kommune i Västerbottens län, i landskapet Lappland. Stedet hadde 95 innbyggere i 2005. Den svenske sangeren Sven-Gösta Jonsson kommer fra Ammarnäs.

Gjennom Ammarnäs renner Vindelälven og dens bielv Tjulån.
  
Kungsleden starter like utenfor Ammarnäs. Byen har et eget reinslakteri noen kilometer unna.

Ammarnäs er kjent for fjellet Potatisbacken, der det dyrkes potet.

Mellom årene 1984 og 2003 var Ammarnäs startstedet for landeveis-stafetten Vindelälvsloppet.

## Eksterne lenker
* Hjemmesiden til Ammarnäsgården turistsenter
Ammarfjället

**Ammarfjället** (umesamisk: *Skiebllie*) er et fjellmassiv i Vindelfjällen, nordvest for Ammarnäs. Ammarfjället avgrenses av Vindelälven i nord og øst og av Tjulån og Lill- og Stor-Tjulträsket i sør. Det er i sine indre og nordvestlige deler et høyfjellsområde. Høyeste topp er *Rierruogájsie* med 1611 meter over havet.

Toppens sekundærfaktor på 26 kilometer, er blant de 100 lengste i Skandinavia.

## Referanser


## Se også
* Liste over fjell i Skandinavia
Kastraki-demningen

**Kastraki-demningen** er en demning som gir kraft til et vannkraftverk i elva Akheloos i det vestlige Hellas. Installert total vannkrafteffekt er 320 MW, fordelt på 4 turbiner. Demningen ble bygget i 1969 og har tatt navn fra tettstedet Kastraki.

Demningen er 95 meter høy og 530 meter lang. Den skaper det kunstige reservoaret Kastrakisjøen, med et areal på 28 km², og et vannvolum på omkring 1 km³. Den er den andre demningen i elva Akheloos' løp, etter Kremasta-demningen.
Stølen (Bergen)

**Stølen** er et strøk i Bergen i bydelen Bergenhus. Det grenser mot Ladegården langs Ladegårdsgaten og Hans Hauges gate, mot Bergenhus og Bryggen langs Nye Sandviksveien og Øvregaten til Nikolaikirkeallmenningen, opp denne til Steinkjellergaten og langs Steinkjellerbakken (Fjellets grense) til Eidemarkens grense langs Øvre Blekeveien og Henrik Wergelands gate og tilbake til utgangspunktet.

Strøket består for det meste av brostensbelagte smau og trehus. Det omfattes av grunnkretsene Stølen og Steinkjelleren, som hadde til sammen 920 innbyggere 1. januar 2014 og et areal på 0,04&nbsp;km². I tillegg omfatter strøket de deler av grunnkretsen Bryggen som ligger øst for Øvregaten.

## Eksterne lenker
* Bergen byleksikon på nett, om Stølen (boligstrøk)
Kungsleden

**Kungsleden** er en 450 km land vandringsvei som går gjennom fjellene i Lappland i Sverige. Den strekker seg mellom Abisko i nord og Hemavan i sør, og
passerer blant annet Kebnekaisemassivet, Stora Sjöfallet, Kvikkjokk, Jäkkvik og Ammarnäs.

Kungsleden er ofte besøkt i sommerhalvåret. Vandringen er varierende og passer for både nye og erfarne vandrere, avhengig av hvilken strekning man velger, og hvorvidt man velger å overnatte i hytte eller telt.

Langs store deler av vandringsveien ligger overnattningshytter som drives av Svenska Turistföreningen. Etapper som mangler overnattingshytter, f.eks. mellom Kvikkjokk og Jäkkvik, passer best for vandrere som overnatter i telt. Disse etappene er de minst besøkte.

Mange overnattningshytter er åpne og bemannet også vinterstid (vanligvis mars–april). Strekningen Abisko–Kebnekaise egner seg derfor for vinterturer, også for nybegynnere.

## Historie
Arbeidet med å anlegge Kungsleden ble påbegynt etter initiativ fra den Svenska Turistföreningen (STF) omkring år 1900. Den første delen ble anlagt mellom Abisko og Kvikkjokk, og de første hyttene ble bygd ved Abiskojaure og Kebnekaise i 1907. Leden mellom Abisko og Vakkotavare ble bygd fra 1926 til 1927. Selve navnet Kungsleden ble første gang tatt i bruk av STF i 1928. På 1950-tallet gikk den til Ammarnäs, og i 1975 ble den offisielt forlenget til Hemavan. I 1977 ble det statlige ledsystemet opprettet i fjellet, et system Kungsleden skulle bli en del av.

## Vanlige etapper
Det finnes flere alternative etapper. Ved de fleste etappene er det en hytte eller fjellstasjon. Det kan også nevnes at en 33 km lang led til og fra Kungsleden går fra Singi via Kebnekaise fjellstasjon og videre tll Nikkaluokta.     

### Abisko-Singi
* Abisko – Abiskojaure, 15 km
* Abiskojaure – Alesjaure, 20 km
* Alesjaure – Tjäktja, 13 km
* Tjäktja – Sälka, 12 km
* Sälka – Singi, 12 km

### Singi - Vakkotavare
* Singi – Kaitumjaure, 13 km
* Kaitumjaure – Teusajaure, 9 km
* Teusajaure – Vakkotavare, 15 km

### Saltoluokta - Kvikkjokk
* Saltoluokta – Sitojaure, 19 km
* Sitojaure – Aktse, 10 km         
* Aktse – Pårte, 22 km
* Pårte – Kvikkjokk, 17 km

### Kvikkjokk - Jäkkvik
* Kvikkjokk – Jäkkvik, 96 km

### Jäkkvik - Ammarnäs
* Jäkkvik – Ammarnäs, 83 km

### Ammarnäs - Hemavan
* Ammarnäs – Aigert, 8 km
* Aigert – Serve, 19 km
* Serve – Tärnasjö, 14 km
* Tärnasjö – Syter, 14 km
* Syter – Viterskalet, 12 km
* Viterskalet – Hemavan, 11 km

### Nikkaluokta - Singi (tilsluttet Kungsleden)
* Nikkaluokta – Kebnekaise fjellstasjon, 19 km  
* Kebnekaise fjellstasjon – Singi, 14 km

## Referanser


## Litteratur
* Grundsten, Claes: *Vandra Kungsleden – Från Abisko till Hemavan*, Prisma, Stockholm 2008, ISBN 978-91-518-4448-0

## Eksterne lenker
* 
* Vandringsleder i Norrbottensfjällen
Eskerdalen

**Eskerdalen** er en dal på Spitsbergen, Svalbard. Eskerdalen er en sidedal sørvest for Sassendalen og er knyttet til Adventdalen via Brentskaret. Innløpet til Eskerdalen ligger i Sassen-Bünsow Land nasjonalpark. Eskerelva renner gjennom dalen, og ytterst i dalen ligger Eskerfossen, et av Svalbards høyeste fossefall.

Eskerdalen har sitt navn etter esker, som er en samling av løsmasser (grus og stein) som har blitt med smeltevannet under en isbre. Etter at isen har smeltet, ligger den igjen som en forhøyning i terrenget.

## Referanser
Ábeskojávri

**Ábeskojávri** er en innsjø i Abisko nasjonalpark i Kiruna kommune.

Ábeskojávri ligger 488 meter over havet og har et areal på 282 hektar. Innsjøen er 35 meter på det dypeste.

Ábeskojávri är en klar, oligotrof fjellsjø som savner vegetasjon. Fra de omkringliggende fjellene strømmer bekker og smeltevann til, mens innsjøens vann renner videre gjennom elven Abiskojåkka til innsjøen Torneträsk. Den eneste fiskearten i innsjøen er røye.

## Referanser
Lewinodden

**Lewinodden** er en odde på sørsiden av Isfjorden på Spitsbergen, Svalbard. Lewinodden utgjør den vestligste begrensningen av bukta Russekeila, og ligger 3 km nordøst for Kapp Linné, helt nordvest på Nordenskiöld Land og er en del av Festningen geotopvernområde.

Lewinodden har sitt navn etter gruveingeniøren Arthur Savel Lewin, en norsk gruveeier og utmålsmann med kullgruver på begge sidene av Grønfjorden. Lewin bygde hytter i Russkeila, på neste odde i vest (Kapp Mineral), og lengre sør rundt Kapp Linné. På selve Lewinodden reiste Hvalfangstselskapet Nimrod ei beskjeden hytte i mellomkrigstida, men den forfalt raskt. 

## Referanser
USAs okkupasjon av Veracruz

Under den meksikanske borgerkrigen ble flere meksikanere evakuert av sivile amerikanske fiskere. Under en slik evakuering fra byen Tampico hadde fiskerne blitt beskutt av meksikansk militær. Som en reaksjon på dette landsatte USA i første omgang 757 soldater i Veracruz, og invaderte byen. Okkupasjonsstyrkene økte til 3948 soldater på sitt meste. USA trakk seg tilbake den 23. november 1914.

## Se også
*Liste over kriger USA har deltatt i
Abiskojåkka

**Abiskojåkka** (nordsamisk: *Ábeskoeatnu*) er en fjellelv i Abisko nasjonalpark i det nordlige Lappland i Sverige. Den har et nedbørfelt på , hovedsakelig høyfjellsområder. Den øvre delen av elven kallas *Kamajåkka* og renner ut i innsjøen Ábeskojávri, 488 meter over havet, som elven også er oppkalt etter. 

Elven renner videre ti kilometer nordover og renner ut i innsjøen Torneträsk i nærheten av Abisko. Middelvannføringen ved munningen er .

Abiskojåkka har en lengde på cirka 40 kilometer. Den er den største tilførselselven til Torneträsk og er dermed også Torneälvens største tilførselselv.

Den totale fallhøyden til Torneträsk, regnet fra Ábeskojávri, er 147 meter.

## Referanser